Lolland-Falsters Stifts-Tidende, 1841-11-13
Justitssag. Natten mellem den 31te Januar og 1ste Febr. d. A. bleve Bødker Reimers, Snedkersvend Molt og Dagleier Wegener, da de efter Midnat begave sig hjem fra et Gilde paa Godset Ludvigsburg, i Nærheden af en ved Veien værende Jordvold, noget Mørkt vaer, som laae paa Sueen. Ved nærmere Undersøgelse viste det sig, at det var en Pige, der laae med Ansigtet vendt ned imod Jorden, i hvis Klæder der var gaaet Jld, og om hvis Død man strax overbeviste sig, samt en levende Mandsperson, som laae med Hovedet paa hendes Ryg. Nogle Skridt derfra laae en dobbelt løbet Bøsse og en blodig Kniv paa Sneen. J den døde Pige gjenkiendte man den i Tjeneste hos Forpagter Suxdorff paa Osterhof værende Charlotte Christine Friederikke Kruse, og i Mandspersonen Gartneren paa Osterhof, Louis Wilhelm Stieber. Medens Molt blev ved Liget og med Hænderne slukkede Jlden i Klæderne, førte Reimers og Wegener Gartner Stieber tilbage til Ludwigsburg. Denne, der iøvrigt godt var istand til at gaae, var ikke at bevæge til at tale. Først da de vare komne hen til Gaarden, bad Stieber dem om, i al Stilhed at bringe ham til Vertshuset og ikke at anmelde det Skete paa Gaarden for ikke at vække Opsigt. De afsloge imidlertid dette og afleverede ham paa Gaarden, efterat han endnu havde ytret, at de gjerne strax maatte skyde ham ihiel. Jngen af de nævnte Personer, havde hos Stieber bemærket noget Spor til Drukkenskab. Dr. Jüger i Eckernforde, som, da han var bleven underrettet om det Forefaldne, Kl. 21 Bo, om Natten ankom til Ludwigsburg og fandt Stie ber liggende vaagen i Sengen, bemærkede paa dennes Hals et 1 1/2 Tomme langt Saar, som endnu blødte. Jøvrigt befandt Stieber sig i en fuldstændig legemlig og aandelig Slapheds Tilstand, saaledes som denne pleier at følge efter en heftig Bevægelse. Under det strax efter Ligets Obduction optagne Forhør afgav Stieber, efter i Forveien at være formanet til Oprigtighed, under Taarer og med den Forsikring, at han vilde sige den rene Sandhed, angaaende Maaden, hvorpaa han har bragt den nævnte Pige af Dage, en udførlig Tilstaaelse, hvilken han i Løbet af Undersøgelsen i alt Væsentligt er vedbleven. Med Hensyn til de nærmere Omstændigheder ved Drabet paa Charlotte Kruse, der er født i Mai 1822 udenfor Ægteskab af Meiersken Ehlers paa Hohenstein og som af Suxdorffs Kone skildres som en tro, brav og flink Pige, har Tiltalte i det første over ham afholdte Forhør forklaret følgende: Den 1ste Mai f. A. var den nævnte Pige kommen i Tjeneste paa Osterhof og han fattede snart en heftig Tilbøielighed for hende. J Begyndelsen havde hun tilbageviist hans Ægteskabsforslag, men da han gjentagende trængte i hende, havde hun sagt, at hun maatte tale med sin Moder derom. For omtrent 8 Dage siden havde hun, da han paany bestormede hende med sine Bønner, givet ham et Svar, som han tog for et Ja, men senere, da han vilde gerere sig som hendes Forlovede, havde hun viist ham Kulde, og tilsidst tilstaaet for ham, at hun allerede var forlovet med en Anden, uden dog at nævne hvem denne var. Allerede under denne Alverling mellem Haab og Frygt, var den Tanke opkommet hos ham, at han ikke kunde blive lykkelig uden Charlotte Kruse, og at han, dersom hun ikke blev hans, vilde tage Livet af sig. Tanken om at ombringe hende var tidligere aldrig opstaaet hos ham, og i Anledning af at for nogle Uger siden paa Nabogodset Friedensthal en Karl havde skudt en Pige og derpaa havde dræbt sig selv, var det faldet ham ind, at han vel kunde tage Livet af sig selv, men ikke at han vilde forgribe sig paa Gjenstanden for sin Kjærlighed. Senere var der faldet ham et Brev i Hænderne, som et ungt Menneske fra Godset Saxdorff, ved Navn Noth, havde skrevet til Charlotte Kruse, og hvis Jndhold overbeviste ham om, at denne var hendes Forlovede. Jkkedestomindre havde han opfordret Pigen til at gaae med ham til Gildet paa Ludvigs burg, hvilket hun først havde afslaaet, men senere indvilgede i. Hun havde imidlertid ladet ham vente saalænge, at han var bleven utaalmodig og uden hende var gaaet til Gildet. Omtrent Kl. 7 1/2 var han kommet til Ludvigsburg og havde der dandset med de andre Piger, da han traadte ud af Dandsen havde han derpaa seet Charlotte Kruse staae hos Noth. Han opfordrede hende da til at dandse med ham hvilket hun i Begyndelsen afslog; men senere havde hun dog eengang dandset med ham, hvorved Haabet paany var vaagnet hos ham. Da han imidlertid igjen havde villet dandse med hende, og hun havde vægret sig derved, var det blevet ham klart, at han ikke kunde leve uden hendes Kjærlighed, hvorfor han havde fattet den Beslutning, først at ombringe hende og derpaa sig selv, da han ikke havde kunne udholde den Tanke, at Gjenstanden, for hans Kjærlighed skulde tilhøre en Anden. Han var dengang ikke beruset, men var sig sine Tanker, og Handlinger fuldkomment bevidst, omendskjøndt han paa Osterhof, inden han gik til Ludwigsburg, havde drukket 3 Snapse almindeligt Kornbrændeviin samt i Ludvigsburg Kro havde nydt en Snaps Kirsebær- og 2 1/2 Snapse bittert Brændeviin og under Dandsen 2 Glas hvid Viin, saa at han vel befandt sig i en noget ophidset Tilstand. (Fortsættes.)